CENTAR ZA REHABILITACIJU RIJEKA

Kozala 77/B, Rijeka

Klasa: 112-01/22-02/10

Urbroj: 2170/01-62-02-02/1-22-1

U Rijeci, 6.5.2022.

Temeljem suglasnosti Ministarstva rada, mirovinskog sustava, obitelji i socijalne politike KLASA: 100-01/21-02/922, URBROJ: 524-08-01-02/7-21-2 od 24.8.2021. i članka 41. Statuta Centra za rehabilitaciju Rijeka, ravnateljica raspisuje

JAVNI NATJEČAJ

za prijam u radni odnos

**zastupnik/ica u organiziranom stanovanju** - 2 izvršitelja/ice na određeno puno radno vrijeme

Uvjeti:

* završen diplomski sveučilišni studij iz područja društvenih znanosti – polja edukacijsko-rehabilitacijskih znanosti, socijalne djelatnosti i psihologije
* 1 godina radnog iskustva u traženom zvanju i stupnju,
* položen stručni ispit,
* samostalna upotreba računala,
* probni rad 6 mjeseci

Mjesto rada: Rijeka

Uz pisanu prijavu, kandidati/kandidatkinje trebaju priložiti:

- životopis

- dokaz o završenom visokoškolskom obrazovanju (preslika diplome)

- presliku uvjerenja o položenom stručnom ispitu

- presliku važeće osobne iskaznice

- preslika potvrde o podacima evidentiranim u matičnoj evidenciji HZMO

- uvjerenje o nekažnjavanju (ne starije od 3 mjeseca)

Isprave se prilažu u neovjerenoj preslici, a prije izbora kandidata predočit će se izvornik ili ovjerena preslika. Potpunom prijavom smatra se ona koja sadrži sve podatke i priloge navedene u oglasu.
Osoba koja nije podnijela pravodobnu ili potpunu prijavu ili ne ispunjava formalne uvjete iz oglasa, ne smatra se kandidatom prijavljenim na oglas.

Kandidati/kandidatkinje koji ostvaruju pravo prednosti pri zapošljavanju prema posebnim propisima dužni su u prijavi na javni natječaj pozvati se na to pravo te priložiti dokaz o priznatom statusu. Kandidati/kandidatkinje koji se u prijavi na javni natječaj poziva na pravo prednosti prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članova njihovih obitelji („Narodne novine“, broj 121/17, [98/19](https://www.zakon.hr/cms.htm?id=40893), [84/21](https://www.zakon.hr/cms.htm?id=49507)), uz prijavu na javni natječaj dužan je osim dokaza o ispunjavanju traženih uvjeta, priložiti i dokaze propisane člankom 102. stavkom 1. Zakona o hrvatskim braniteljima iz Domovinskog rata i članovima njihovih obitelji, a koji su objavljeni na web stranici Ministarstva hrvatskih branitelja: https://branitelji.gov.hr/UserDocsImages//NG/12 Prosinac/Zapošljavanje//Popis dokaza za ostvarivanje prava prednosti pri zapošljavanju.pdf

Prijave na javni natječaj podnose se u roku od **8 dana** od dana objave natječaja na adresu: Centar za rehabilitaciju Rijeka, Kozala 77/B, 51 000 Rijeka, uz naznaku „Natječaj za zastupnika/icu u organiziranom stanovanju“.

Komisiju za provedbu javnog natječaja (u nastavku teksta: Komisija) imenuje ravnateljica Centra za rehabilitaciju Rijeka. Komisija utvrđuje listu kandidata prijavljenih na javni natječaj koji ispunjavaju formalne uvjete iz javnog natječaja odnosno čije su prijave pravodobne i potpune te s tim kandidatima provodi intervju/razgovor. O vremenu i mjestu održavanja intervjua/razgovora, kandidati će biti obaviješteni dva dana prije dana određenog za intervju/razgovor. Kandidat/kinja koji/a nije pristupio/ila intervjuu/razgovoru više se ne smatra kandidatom/kinjom u postupku. O rezultatima javnog natječaja kandidati/kandidatkinje bit će pisanim putem obaviješteni u zakonskom roku.

Centar za rehabilitaciju Rijeka

 Ravnateljica

 Iva Letina mag.oec.